b'\n_START_ARTICLE_\nPokeris\n_START_SECTION_\nTexas Hold\'em\n_START_PARAGRAPH_\nPrie vieno stalo gali \xc5\xbeaisti iki 10-ties \xc5\xbeaid\xc4\x97j\xc5\xb3. Da\xc5\xbeniausiai stalai yra vienos i\xc5\xa1 trij\xc5\xb3 r\xc5\xab\xc5\xa1i\xc5\xb3: did\xc5\xbeiausias \xc5\xbeaid\xc4\x97j\xc5\xb3 skai\xc4\x8dius yra 2 (heads-up), 5-6(short handed) arba 9-10 (full ring). Texas Hold em yra \xc5\xbeaid\xc5\xbeiamas dviem pradiniais statymais: ma\xc5\xbeasis privalomasis statymas (small blind) ir didysis privalomasis statymas (big blind). \xc5\xa0ie statymai padedami dar prie\xc5\xa1 i\xc5\xa1dalinant kortas. \xc5\xbdaid\xc4\x97jas, esantis dalintojui i\xc5\xa1 kair\xc4\x97s, padeda ma\xc5\xbe\xc4\x85j\xc4\xaf privalom\xc4\x85j\xc4\xaf statym\xc4\x85, o sekantis eil\xc4\x97je \xc5\xbeaid\xc4\x97jas padeda did\xc4\xafj\xc4\xaf statym\xc4\x85. Gali b\xc5\xabti privalomi visiems statymai (ante). _NEWLINE_Kiekvienam \xc5\xbeaid\xc4\x97jui i\xc5\xa1dalinama po 2 kortas. Vykdomi statymai. Tuomet ant stalo atver\xc4\x8diamos 3 bendrosios kortos (Flop).Vykdomi statymai. Po to atver\xc4\x8diama ketvirtoji bendra korta (Turn). Vykdomi statymai. Galiausiai ant stalo atver\xc4\x8diama penktoji bendra korta (River). V\xc4\x97l vykdomi statymai. I\xc5\xa1 viso atver\xc4\x8diamos 5 bendros kortos. Laimi tas \xc5\xbeaid\xc4\x97jas, kurio 5 kort\xc5\xb3 kombinacija stipriausia. Kombinacijos gali b\xc5\xabti sudaromos naudojant dvi \xc5\xbeaid\xc4\x97jo kortas ir tris bendras, vien\xc4\x85 \xc5\xbeaid\xc4\x97jo kort\xc4\x85 ir keturias bendras, arba visas penkias bendras kortas. \xc5\xbdaid\xc4\x97jas, turintis geriausi\xc4\x85 kombinacij\xc4\x85 laimi \xe2\x80\x9ebank\xc4\x85\xe2\x80\x9c (pot) - tai yra bendr\xc4\x85 sum\xc4\x85, pastatyt\xc4\x85 viso \xc5\xbeaidimo metu. Jei stipriausia kombinacija yra ant stalo, ir n\xc4\x97 vieno \xc5\xbeaid\xc4\x97jo kortos negali jos pagerinti, bankas padalijamas \xc5\xbeaid\xc4\x97jams po lygiai. Kiekvieno statymo metu kiekvienas \xc5\xbeaid\xc4\x97jas turi teis\xc4\x99 nebe\xc4\xafne\xc5\xa1ti statym\xc5\xb3 ir pasitraukti i\xc5\xa1 \xc5\xa1io konkretaus dalinimo. Tokiu atveju, kuomet visi \xc5\xbeaid\xc4\x97jai pasitraukia i\xc5\xa1 dalinimo, laimi paskutinis lik\xc4\x99s ir daugiausiai \xc5\xbeeton\xc5\xb3 stat\xc4\x99s \xc5\xbeaid\xc4\x97jas, t. y. kort\xc5\xb3 kombinacijos n\xc4\x97ra vertinamos, kadangi dalinime liko tik vienas \xc5\xbeaid\xc4\x97jas.\n_START_SECTION_\nOmaha (4 kort\xc5\xb3)\n_START_PARAGRAPH_\nAntras pagal populiarum\xc4\x85 pasaulyje sportinio pokerio variantas - Omaha sportinis pokeris \xc5\xa1iek tiek skiriasi nuo Texas Hold\xe2\x80\x98em sportinio pokerio. Did\xc5\xbeiausias skirtumas - \xc5\xbeaid\xc4\x97jai gauna ne po dvi, o po keturias savas kortas. Antras skirtumas \xe2\x80\x93 Omahos pokeryje \xc5\xbeaid\xc4\x97jas privalo sudarydamas kombinacij\xc4\x85 naudoti dvi i\xc5\xa1 savo turim\xc5\xb3 kortu su trimis i\xc5\xa1 penki\xc5\xb3 atverst\xc5\xb3 bendr\xc5\xb3j\xc5\xb3 kort\xc5\xb3. Kadangi \xc5\xbeaidime dalyvauja net devynios kortos, Omaha pokeryje i\xc5\xa1auga \xc4\xafvairi\xc5\xb3 skirting\xc5\xb3 kombinacij\xc5\xb3 galimyb\xc4\x97s, kei\xc4\x8diasi kort\xc5\xb3 vert\xc4\x97s, \xc5\xbeaidimas tampa agresyvesnis, bankai didesni (nepaisant to, kad Omaha sportinis pokeris \xc5\xbeaid\xc5\xbeiama ne beribiais (no limit) limitais, o banko limitais (pot limit) arba fiksuotais limitais (fixed limits).\n_START_SECTION_\nFive Card Draw (5 kort\xc5\xb3)\n_START_PARAGRAPH_\n5-i\xc5\xb3 kort\xc5\xb3 pokeris yra \xc5\xbeaid\xc5\xbeiamas 2-6 \xc5\xbeaid\xc4\x97j\xc5\xb3 su Big ir Small Blind\'ais arba Ante (privalomuoju pradiniu statymu). \xc5\xbdaidimas vyksta pagal laikrod\xc5\xbeio rodykl\xc4\x99._NEWLINE_\xc5\xbdaidimo tvarka:_NEWLINE_1) Kiekvienam \xc5\xbeaid\xc4\x97jui i\xc5\xa1dalinama po 5-ias kortas._NEWLINE_2) Pirmasis kelti statymus turi \xc5\xbeaid\xc4\x97jas, esantis po Big Blind\'o i\xc5\xa1 kair\xc4\x97s._NEWLINE_3) Pasibaigus pirmiems statymams yra kei\xc4\x8diamos kortos (ne daugiau negu 3). Pirmasis kei\xc4\x8dia \xc5\xbeaid\xc4\x97jas, esantis po Dealer\'io._NEWLINE_4) Dar vienas statym\xc5\xb3 ratas (antras). Pirmasis v\xc4\x97l kelia \xc5\xbeaid\xc4\x97jas, esantis Dealer\'iui i\xc5\xa1 kair\xc4\x97s._NEWLINE_5) At\xc4\x97jo metas rodyti kortas (jeigu su kortomis liko bent 2 \xc5\xbeaid\xc4\x97jai). Rodoma eil\xc4\x97s tvarka po statym\xc5\xb3 rato (pvz.: jeigu paskutinis "Call\'ino", "Check\'ino" arba "Fold\'ino" \xc5\xbemogus s\xc4\x97dintis man i\xc5\xa1 de\xc5\xa1in\xc4\x97s, tai pirmasis kortas rodau a\xc5\xa1). Jeigu toliau esantys \xc5\xbeaid\xc4\x97jai mato, kad pas juos kortos yra ma\xc5\xbeiau vertingos, jas gali i\xc5\xa1mesti nerod\xc4\x99.\n_START_SECTION_\nStud (7 kort\xc5\xb3)\n_START_PARAGRAPH_\nStud\xc4\x85 \xc5\xbeaid\xc5\xbeia nuo dviej\xc5\xb3 iki a\xc5\xa1tuoni\xc5\xb3 \xc5\xbeaid\xc4\x97j\xc5\xb3. Did\xc5\xbeiausias skirtumas nuo Texas Hold em sportinio pokerio - Studas \xc5\xbeaid\xc5\xbeiamas be bendr\xc5\xb3j\xc5\xb3 kort\xc5\xb3 (no-flop). Kiekvienam \xc5\xbeaid\xc4\x97jui per vis\xc4\x85 \xc5\xbeaidim\xc4\x85 yra i\xc5\xa1dalinamos septynios kortos, i\xc5\xa1 kuri\xc5\xb3 keturios yra atver\xc4\x8diamos, o trys lieka u\xc5\xbeverstos ir matomos tik tam \xc5\xbeaid\xc4\x97jui, kuris su jomis ir \xc5\xbeais. I\xc5\xa1 \xc5\xa1i\xc5\xb3 septyni\xc5\xb3 kort\xc5\xb3 \xc5\xbeaid\xc4\x97jas turi pasirinkti geriausi\xc4\x85 penki\xc5\xb3 kort\xc5\xb3 kombinacij\xc4\x85. Kombinacijos yra identi\xc5\xa1kos Texas Hold\xe2\x80\x98em sportiniui pokeriui: geriausia korta yra Karali\xc5\xa1koji eil\xc4\x97 (Royal flush) ir blogiausia \xe2\x80\x9eAuk\xc5\xa1\xc4\x8diausia korta, jokios poros\xe2\x80\x9c (high card, no pair).\n_START_SECTION_\nSportinio pokerio i\xc5\xa1populiar\xc4\x97jimas \xc5\xbeiniasklaidoje\n_START_PARAGRAPH_\nSportinis pokeris nuo \xc4\xafprasto skiriasi tuo, kad \xc5\xbeaid\xc4\x97jai nerizikuoja savo pinigais, o \xc5\xbeaid\xc5\xbeia d\xc4\x97l r\xc4\x97m\xc4\x97j\xc5\xb3 skiriam\xc5\xb3 priz\xc5\xb3._NEWLINE_Pokeris kaip sportas (sportinis pokeris) buvo i\xc5\xa1populiarintas per \xc5\xbeiniasklaidos kanalus, pirmasis TV \xc5\xa1ou buvo \xe2\x80\x9eWorld Poker Tour\xe2\x80\x9c, prad\xc4\x97tas rodyti 2002 metais, taip pat stulbinati itnernetinio pokerio meg\xc4\x97jo pergal\xc4\x97 \xe2\x80\x9eWSOP Main Event 2003\xe2\x80\x9c turnyre. Pokeris populiar\xc4\x97jimas internete taip pat skatina dom\xc4\x97tis ir realiais turnyrais, tokiais kaip WSOP (World Series of Poker) ir WPT (World Poker Tour), kurie pastaruoju met\xc5\xb3 jau rodomi per televizij\xc4\x85 tiesioginiu eteriu._NEWLINE_\xc5\xa0ie TV \xc5\xa1ou pritraukia daugyb\xc4\x99 nauj\xc5\xb3 \xc5\xbeaid\xc4\x97j\xc5\xb3 i\xc5\xa1bandyti \xc5\xa1\xc4\xaf \xc5\xbeaidim\xc4\x85. I\xc5\xa1 esm\xc4\x97s internetinio pokerio ir realaus pokerio industrijos teikia did\xc5\xbeiul\xc4\x99 naud\xc4\x85 viena kitai._NEWLINE_Internetinis pokeris su realiais pinigais atsirado 1998 m. \xe2\x80\x9ePlanet Poker\xe2\x80\x9c internetin\xc4\x97je svetain\xc4\x97je ir nuosekliai jos populiarumas kilo pirmuosius 3 metus, iki pasirod\xc4\x97 \xe2\x80\x9eParadise Poker\xe2\x80\x9c svetain\xc4\x97, kuri i\xc5\xa1kart per\xc4\x97m\xc4\x97 internetinio pokerio rinkos lyderio pozicijas. Dar didesnis pakilimas \xc4\xafvyko 2002 metais, \xc4\xafsiliejus \xc4\xaf \xc5\xa1i\xc4\x85 rink\xc4\x85 agresyvi\xc4\x85 marketingo strategij\xc4\x85 naudojantiems \xe2\x80\x9ePacific Poker\xe2\x80\x9c svetain\xc4\x97s bei \xe2\x80\x9eWorld Poker Tour\xe2\x80\x9c televizijos bendram projektui. 2003 metais vien tik internetinio pokerio populiarumas i\xc5\xa1augo apie 500\xc2\xa0%. Toks didelis i\xc5\xa1populiar\xc4\x97jimas 2004 metais pad\xc4\x97jo pasiekti did\xc5\xbeiules pajamas \xe2\x80\x93 1 mlrd. JAV doleri\xc5\xb3._NEWLINE_Internetinio pokerio verslas jau pripa\xc5\xbeintiems pokerio kambariams yra labai pelningas, bet tai tik skatina konkurencijos augim\xc4\x85. Tai yra naudinga jums, kaip \xc5\xbeaid\xc4\x97jui. \xc5\xa0iai dienai internetinio pokerio kambariai i\xc5\xa1leid\xc5\xbeia vis daugiau pinig\xc5\xb3 reklamai, tuo pa\xc4\x8diu ir suteikdami daugiau vert\xc4\x97s patiems \xc5\xbeaid\xc4\x97jams, didesn\xc4\x97ms prisijungimo premijoms, pak\xc4\x97limams \xc4\xafvairiems prizams u\xc5\xbe lojalum\xc4\x85 ir kitoms privilegijoms._NEWLINE_Po pakartotino ta\xc4\x8diau kelis kart didesnio Pokerio i\xc5\xa1populiar\xc4\x97jimo, buvo pasteb\xc4\x97ta tendencija - did\xc4\x97jant internetinio pokerio \xc5\xbeaid\xc4\x97j\xc5\xb3 skai\xc4\x8diui, did\xc4\x97ja ir realaus pokerio \xc5\xbeaid\xc4\x97j\xc5\xb3 skai\xc4\x8dius, kadangi, daugelis internetinio pokerio entuziastu \xc4\xafgav\xc4\x99 patirties nori i\xc5\xa1bandyti savo j\xc4\x97gas prie tikro stalo ir pajusti pergal\xc4\x97s skon\xc4\xaf prie\xc5\xa1 realius var\xc5\xbeovus._NEWLINE_Kod\xc4\x97l internetinis pokeris taip i\xc5\xa1populiar\xc4\x97jo tarp \xc4\xafvairaus am\xc5\xbeiaus \xc5\xbemoni\xc5\xb3, gali atsakyti tik viena prie\xc5\xbeastis. Tod\xc4\x97l, kad per trumpa laik\xc4\x85 eilinis \xc5\xbeaid\xc4\x97jas gali var\xc5\xbeytis prie\xc5\xa1 pasaulio geriausius, laim\xc4\x97ti pinig\xc5\xb3. Internetu \xc5\xbeaisti prie\xc5\xa1 profesionalus yra papras\xc4\x8diau, nes \xc5\xbeaidimas vyksta grei\xc4\x8diau ir jame ma\xc5\xbeiau informacijos, kuria prie\xc5\xa1ininkas gali pasinaudoti.\n_START_SECTION_\nPokeris Lietuvoje\n_START_PARAGRAPH_\n2010 m. vasario 23 d. Vilniuje buvo \xc4\xafsteigta Lietuvos sportinio pokerio federacija. Jos prezidentu i\xc5\xa1rinktas Andrius Tapinas. 2010 m. kovo 20 d. Lietuvos k\xc5\xabno kult\xc5\xabros ir sporto departamentas pripa\xc5\xbeino LSPF kaip sporto \xc5\xa1akos federacij\xc4\x85, tokiu b\xc5\xabdu pripa\xc5\xbeino ir sportin\xc4\xaf poker\xc4\xaf kaip sporto \xc5\xa1ak\xc4\x85.'